
Narvas 1. Paemurru L2 asuva maa-ala osa 
tasuta kasutusse andmine (AS GoBus)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus AS GoBus taotlus, milles palutakse väljastada luba välikäimla paigaldamiseks Narva linnas Paemurru lõpp-peatusse Narva linna teenindavate ühistranspordi juhtide tarbeks.
Käimla käitluskulud, tühjendamine ja korrashoid jääksid AS-i GoBus kanda.

AS GoBus esitas kavandatava välikäimla eskiisprojekti Narva Linnavalitsuse Arhitektuuri- ja Linnaplaneerimise Ametile kooskõlastamiseks. Menetluse käigus tegi Narva Linnavalitsuse Arhitektuuri- ja Linnaplaneerimise Amet AS-ile GoBus ja Narva Linnavalitsuse Linnamajandusametile ettepaneku vaadata läbi Uusküla tn lõpp-peatuses rajatava välikäimla asukoha muutmise skeem.
AS GoBus taotlust arutati Narva Linnavalitsuse linnavarakomisjoni 12.01.2023 toimunud koosolekul (protokoll nr 3.1-6/2-2023) ning otsustati:

1.1.
Pakkuda AS-ile GoBus Narva Linnavalitsuse Arhitektuuri- ja Linnaplaneerimise Ameti poolt kooskõlastatud asukohta (lisa 1) ajutise WC paigaldamiseks.

1.2.
Anda AS-ile GoBus määramatuks ajaks tasuta kasutusse 1. Paemurru tänav L2 asuva maa-ala osa üldpindalaga 1,2 m² ajutise välikäimla paigaldamiseks pakutud asukohaga nõusoleku saamisel.

1.3.
Narva Linnavalitsuse Linnamajandusametil tellida aadressil 1. Paemurru tänav L2 bussilõppeatuse alal liikluskorralduse skeemi.

1.4.
Narva Linnavalitsuse Linnamajandusametil esitada punktis 1.2. nimetatud otsus Narva Linnavalitsuse istungile korralduse vastuvõtmiseks.
AS GoBus Ida-Virumaa piirkonnajuht esitas oma nõusolekut Narva Linnavalitsuse Arhitektuuri-ja Linnaplaneerimise Ameti poolt kooskõlastatud/pakutud asukohaga.
Linna huvi seisneb AS-ga GoBus koostöös, samuti bussijuhtidele olmetingimuste loomises ja parendamises.
2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord”  § 7 lg 2 p 7 kohaselt linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ettenähtust madalama tasu eest tähtajaga kuni viis aastat või tähtajatult linna huvidest tulenevatel juhtudel.
3. OTSUS

3.1.
Anda AS-ile GoBus, registrikood 10085032, määramatuks ajaks tasuta kasutusse 1. Paemurru tänav L2 (katastritunnus 51105:001:0145, transpordimaa 100%) asuva maa-ala osa üldpindalaga 1,2 m² (lisa 1) ajutise välikäimla paigaldamiseks.

3.2.
Narva Linnavalitsuse Linnamajandusametil sõlmida AS-ga GoBus punktis 3.1. nimetatud linnavara kasutamise leping.

4. RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks AS-le GoBus.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

